আনা ফারিস
আনা কে ফারিস ( /ˈfærɪs/ জন্ম: ২৯ নভেম্বর, ১৯৭৬) একজন মার্কিন অভিনেত্রী, পডকাস্টার, কৌতুকাভিনয়শিল্পী এবং সঙ্গীতশিল্পী। তিনি হাস্যরসাত্মক ভূমিকায় তার কাজের জন্য বিশেষভাবে খ্যাতি অর্জন করেন, বিশেষ করে ভীতিকর মুভি ধারবাহিক (২০০০-২০০৬) সিন্ডি ক্যাম্পবেলের প্রধান অংশে। তার চলচ্চিত্রের কৃতিত্বগুলির মধ্যে রয়েছে দ্য হট চিক (২০০২), লস্ট ইন ট্রান্সলেশন (২০০৩), ব্রোকব্যাক মাউন্টেন (২০০৫), ওয়েটিং... (২০০৫), জাস্ট ফ্রেন্ডস (২০০৫), মাই সুপার এক্স-গার্লফ্রেন্ড (২০০৬), স্মাইলি ফেস (২০০৭), দ্য হাউস বানি (২০০৮), হোয়াটস ইয়োর নম্বর? (২০১১), দ্য ডিক্টেটর (২০১২), এবং ওভারবোর্ড (২০১৮)। এছাড়াও তিনি ক্লাউডি উইথ আ চান্স অফ মিটবলস (২০০৯-২০১৩) এবং অ্যালভিন অ্যান্ড দ্য চিপমঙ্কস (২০০৯-২০১৫), পাশাপাশি দ্য ইমোজি মুভি (২০১৭) চলচ্চিত্র ধারাবাহিকে কণ্ঠ দিয়ে ভূমিকা পালন করেছেন। টেলিভিশনে, এনবিসি সিটকম ফ্রেন্ডস (২০০৪) এর চূড়ান্ত মৌসুমে এরিকার চরিত্রে ফারিস একটি পুনরাবৃত্ত ভূমিকা পালন করেছিলেন এবং সিবিএস সিটকম মম (২০১৩-২০২০) এ ক্রিস্টি প্লাঙ্কেটের চরিত্রে অভিনয় করেন। ২০১৫ সালে, ফারিস আনকোয়ালিফাইড চালু করে, একটি পরামর্শ পডকাস্ট, এবং ২০১৭ সালে, তার একই নামের স্মৃতিকথা প্রকাশিত হয়, যা নিউ ইয়র্ক টাইমসের সেরা বিক্রিত বই হয়ে ওঠে।